12. Ekspropriation til [adresse], [adresse] (Åben)
Tidl. politisk behandling BY, 30.01.24, pkt. 9
Forventet sagsgang
TM-U, ØK, BY
Lovgrundlag
Lov om offentlige veje
SAGENS INDHOLD
Byrådet skal i denne sag tage endelig stilling til ekspropriation vedrørende 
erhvervelse af arealer til udvidelse af [adresse] fra [adresse] til Alfa i [adresse].
Der er afholdt åstedsforretning 17. juni 2024 med deltagelse af ejere og brugere af ejendomme, der vil blive 
berørt af vejprojektet. Projektet berører 10 lodsejere. Protokollen fra åstedsforretningen har været i fire 
ugers høring, hvor lodsejerne har haft mulighed for at komme med deres eventuelle supplerende 
bemærkninger. 
Der er ikke fremkommet yderligere bemærkninger til protokollen og materialet (bilag 1-3). Protokollen 
indeholder således de samlede bemærkninger fra lodsejerne til projektet.
VURDERING
Teknik og Miljø vurderer, at arealerhvervelsen er nødvendig for realiseringen af udvidelsen af [adresse].
Som følge af bemærkningerne på åstedsforretningen foretages en ændring af regnvandsbassinets 
placering. Regnvandsbassinet flyttes fra matr.nr. 12ah til matr.nr. 12au, [adresse], [adresse] som vist på bilag 
5. [adresse] ejer matr. nr. 12au.
Teknik og Miljø vurderer, at den nye placering er en bedre fremtidssikring, som tager højde for en eventuel 
fortsat udvidelse af [adresse] på strækningen mellem Skolevej og Alfa. Det betyder, at størstedelen af 
regnvandet vil skulle ledes til dette bassin, hvorfor omkostning til afvanding på denne strækning vil blive 
billigere. Derudover gøres der brug af et areal, som på grund af det skrående terræn er svært at bebygge.
Af protokollen fra åstedsforretningen fremgår det, at Favrskov Kommune agter at give dispensation fra de 
gældende lokalplaner, således at de nuværende byggemuligheder opretholdes, selvom ejendommens 
areal mindskes som følge af ekspropriationen. 
Teknik og Miljø har efter åstedsforretningen vurderet, om en dispensation er den mest hensigtsmæssige 
løsning, idet en dispensation kun er gældende i 3 år, og desuden kræver et konkret byggeprojekt. Det 
betyder, at dispensationen ikke kan udstedes på forhånd.
Teknik og Miljø anbefaler i stedet for, at der udarbejdes en hensigtserklæring med det formål at sikre 
lodsejernes byggeret. Hensigtserklæringen gives som en del af erstatningstilbuddet, som udsendes, efter 
der er taget endelig stilling til ekspropriation.
På baggrund af åstedsprotokollen og projektændringerne, forventer Teknik og Miljø, at der kan indgås 
aftaler med otte ud af 10 lodsejere, da der ikke er indkommet yderligere bemærkninger i høringsperioden. 
[adresse]: EMN-2024-01194
Dok-ID: 3764857
Sagsbehandler: julu
Byråd
29. oktober 2024  19:00
På baggrund af projektændringen er det ikke nødvendigt at ekspropriere areal fra Omega 3 og 5 (lb.nr. 1 
og 2).
ØKONOMI
Anlægsbevilling til vejprojektet blev givet 30. januar 2024. De samlede udgifter til erhvervelse af arealer og 
erstatning 
for 
midlertidige 
arbejdsarealer 
afholdes 
som 
udgangspunkt 
af 
anlægsbevillingen. 
Projektændringerne medfører dog øgede udgifter til realisering af vejprojektet. De øgede udgifter vil 
forventeligt udgøre ca. 1-2 mio. kr., som behandles i en særskilt sag, når det nærmere omfang af særligt 
jordarbejdet er kendt.
Erstatningsforslag fremsendes til lodsejerne i forbindelse med ekspropriationsbeslutningen. Såfremt der 
ikke kan opnås enighed om erstatningen med en eller flere lodsejere, vil disse sager blive henvist til 
Taksationskommissionens afgørelse. 
INDDRAGELSE
Teknik og Miljø har været i løbende dialog med de berørte lodsejere før og efter indkaldelsen til 
åstedsforretning.
INDSTILLING
Direktøren for Teknik og Miljø indstiller til Byrådet:
1.
At godkende projektet med ændringer og ekspropriation af lb.nr. 3-13 som det fremgår af 
ejendomsbeskrivelse og arealfortegnelse af 6. maj 2024, og protokol fra åstedsforretningen af 17. juni 
2024, lodsejeres bemærkninger samt Teknik og Miljøs stillingtagen til bemærkningerne.
BESLUTNING
Teknik- og Miljøudvalget, 2. oktober 2024:
Fraværende: Yan Simonsen
Indstilles godkendt. 
Økonomiudvalget, 22. oktober 2024:
Fraværende: Ingen
Indstilles godkendt.
 
Byrådet, 29. oktober 2024:
Fraværende: Gitte Hermansen, William Iversen
Godkendt.
Bilag

Bilag 1 - Ekspropriationsplaner (3779060)

Bilag 2 - Ejendomsbeskrivelse og arealfortegnelse (3779059)

Bilag 3 - Protokol fra åstedsforretning (3779058)

Bilag 4 - Bemærkninger fra åstedsforretning (3766848)

Bilag 5 - Placering af bassin (3778889)
